USS מוניטור (באנגלית: Monitor) הייתה ספינת מלחמה מונעת בקיטור. הספינה תוכננה על ידי ג'ון אריקסון (Ericsson), מהנדס מכונות אמריקני, ב-1861, הושקה בתחילת 1862, בעיצומה של מלחמת האזרחים האמריקנית, ונמסרה לצי האיחוד. הספינה נבנתה ללא תורן, ובלטה רק כמה עשרות ס"מ מעל המים. חימוש הספינה כלל זוג תותחים על צריח מסתובב. הספינה שוריינה בלוחות פלדה, והייתה אחת הראשונות להתקנת מיגון מסוג זה בהיסטוריה. הופעתה הראשונה בזירה הייתה בקרב המפטון רודס. במהלך המלחמה בנה הצי האמריקני עשרות ספינות מסוג זה. כך, שם הספינה המקורית, מוניטור (ספינה), הפך לשם גנרי לספינות מסוג דומה ברחבי תבל. הצריח המסתובב, אשר היה חידוש באותה עת, אומץ באופן נרחב על ידי ציי מלחמה ברחבי העולם.